

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, .\_\_\_\_\_\_\_\_\_ 2020. godine

Na temelju članka 17. stavka 1. Zakona o sustavu civilne zaštite (NN br. 82/15, 118/18), članaka 54., 55., 56., 57. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN br. 49/17) i članka 30. Statuta Općine Starigrad (Službeni glasnik Zadarske županije broj \_\_\_\_), Općinsko vijeće Općine Starigrad na \_\_\_\_ sjednici, održanoj \_\_\_\_\_\_\_\_\_\_\_ godine, donosi

SMJERNICE

**za organizaciju i razvoj sustava civilne zaštite**

**na području Općine Starigrad za razdoblje od 2020. do 2023. godine**

# 1. UVOD

Smjernicama za organizaciju i razvoj sustava civilne zaštite definiraju se pojedinačni ciljevi i sveukupni cilj, konkretni koraci, potrebne mjere poradi kojih se ti koraci utvrđuju prioritetnim u sustavu civilne zaštite za rok od 4 godine i to na svim subpodručjima sustava civilne zaštite. Smjernicama se utvrđuje i način provođenja kontinuiranog nadzora njihovog provođenja s nositeljima, način izvješćivanja odgovorne osobe te izrada, predlaganje i usvajanje interventnih mjera kada se utvrde značajna odstupanja koja ugrožavaju ostvarivanje pojedinačnih ili sveukupnog cilja na području civilne zaštite.

Ciljevi Smjernica utvrđuju se na temelju Procjene rizika od velikih nesreća Općine Starigrad i Plana djelovanja civilne zaštite Općine Starigrad, s naglaskom na preventivne mjere, odnosno povezivanje s javnim politikama i nositeljima kako bi se omogućilo odgovorno upravljanje rizicima od strane svih sektorskih sudionika s lokalne razine sustava civilne zaštite te razvoj organizacije sustava civilne zaštite i operativnih kapaciteta za reagiranje u velikim nesrećama.

# 2. CILJEVI SMJERNICA

**CILJ: Razvoj organizacije sustava civilne zaštite i operativnih kapaciteta za reagiranje u velikim nesrećama**

Operativne snage sustava civilne zaštite koje djeluju na području Općine Starigrad su:

1. Stožer civilne zaštite Općine Starigrad
2. DVD Starigrad - Paklenica
3. Gradsko društvo Crveni križ Zadar
4. Hrvatska gorska služba spašavanja (HGSS) – Stanica Zadar
5. Postrojba opće namjene civilne zaštite Općine Starigrad
6. Povjerenici i zamjenici povjerenika civilne zaštite Općine Starigrad
7. Udruge od značaja za sustav civilne zaštite
8. Koordinatori na lokaciji
9. Pravne osobe u sustavu civilne zaštite

Stožer civilne zaštite Općine Starigrad

Načelnik Općine Starigrad je Odlukom osnovao Stožer civilne zaštite te imenovao načelnika, zamjenika načelnika i članove stožera civilne zaštite. Načelnik Općine za osnovani Stožer je donio Poslovnik o radu Stožera CZ Općine kojim se definira način rada Stožera. Načelnik Općine je donio Odluku o donošenju Plana pozivanja i aktiviranja Stožera CZ. U suradnji s Područnim uredom za zaštitu i spašavanje obavljeno je osposobljavanje dijela članova Stožera civilne zaštite. Stožer civilne zaštite donosi Plan rada Stožera civilne zaštite Općine Starigrad u požarnoj sezoni kao i Financijski plan osiguranih sredstava za provođenje zadaća tijekom ljetne požarne sezone.

Za unaprjeđenje postojećeg stanja u promatranom periodu potrebno je:

- kontinuirani rad svih članova Stožera civilne zaštite

- redovito održavanje sjednica Stožera civilne zaštite

- osposobljavanje ostatka članova Stožera civilne zaštite

- pravodobno reagiranje i odlučivanje

- kontinuirano uvježbavanje i opremanje

- kontinuirano ažuriranje podataka o članovima

- upoznavanje sa izmjenama u normativnom uređenju i promjenama u planskim dokumentima u području civilne zaštite

DVD Starigrad - Paklenica

Vatrogastvo Općine je po stručnosti, opremljenosti, osposobljenosti i spremnosti, najkvalitetnija postojeća operativna i organizirana snaga civilne zaštite i njen glavni nositelj na ovom području. Na području Općine Starigrad djeluje dobrovoljno vatrogasno društvo Starigrad - Paklenica. Općina redovito donosi potrebnu dokumentaciju iz područja zaštite od požara.

Na području Općine su održavani protupožarni putovi sukladno financijskim mogućnostima i Planu održavanja.

Za unaprjeđenje postojećeg stanja u promatranom periodu potrebno je:

- na godišnjoj bazi ažurirati Plan zaštite od požara

- provoditi opremanje, osposobljavanje i usavršavanje vatrogasnih kadrova

- nastaviti s redovitim donošenjem dokumentacije iz područja zaštite od požara

- nastaviti s održavanjem protupožarnih putova sukladno financijskim mogućnostima

Gradsko društvo Crveni križ Zadar

Gradsko društvo Crvenog križa Zadar svojim aktivnostima djeluje na području Općine. Crveni križ na području Općine Starigrad kroz DDK Aktiv Starigrad organizira redovite akcije darivanja krvi. Crveni Križ DDK – Aktiv Starigrad djeluje u okviru Gradskog društva Crvenog križa Zadar. Općina Starigrad svake godine iz proračuna izdvaja sredstva za financiranje GDCK.

Za unaprjeđenje postojećeg stanja u promatranom periodu potrebno je:

- nastaviti sa sufinanciranjem djelatnosti GDCK-a u okviru planiranih proračunskih sredstava.

Hrvatska gorska služba spašavanja (HGSS) Zadar

HGSS Zadar djeluje na području Općine Starigrad te s njima ima sporazum o sufinanciranju.

Za unaprjeđenje postojećeg stanja u promatranom periodu potrebno je:

- nastaviti sa sufinanciranjem djelatnosti HGSS-a u okviru planiranih proračunskih sredstava.

Postrojba civilne zaštite opće namjene te povjerenici i zamjenici povjerenika civilne zaštite Općine Starigrad

Općina Starigrad je donijela Odluku o imenovanju povjerenika i zamjenika povjerenika civilne zaštite na području Općine u skladu s Procjenom rizika od velikih nesreća.

Općina Starigrad je donijela Odluku o osnivanju postrojbe civilne zaštite opće namjene na području Općine u skladu s Procjenom rizika od velikih nesreća.

Popunjavanje i revidiranje postrojbi CZ te povjerenika CZ, treba se provoditi u narednom razdoblju pozivanjem dragovoljaca, volontera kao i pripadnika specijaliziranih udruga u sustavu civilne zaštite.

**Tablica 1.** Prikaz planirane popune civilne zaštite na području Općine Starigrad

|  |  |  |  |
| --- | --- | --- | --- |
| **Ukupno** | **Stožer civilne zaštite** | **Povjerenici i zamjenici** | **Postrojbe civilne zaštite opće namjene** |
| 38 | 12 | 6 | 20 |

Za unaprjeđenje postojećeg stanja u promatranom periodu potrebno je:

- donijeti Odluku o imenovanju povjerenika i zamjenika povjerenika civilne zaštite na području Općine u skladu s Procjenom rizika od velikih nesreća

- donijeti Odluku o osnivanju postrojbe civilne zaštite opće namjene na području Općine u skladu s Procjenom rizika od velikih nesreća.

- izvršiti popunu postrojbe u skladu s Procjenom rizika od velikih nesreća

- utvrditi materijalno – tehnički ustroj

- izvršiti osposobljavanje članova postrojbe te ih osigurati

- vršiti smotru i provjeru mobilizacijske spremnosti te ih sukladno Planu vježbi uključiti u organizirane pokazne vježbe

- osposobiti i opremiti povjerenike i njihove zamjenike

Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite Općine iz redova operativnih snaga sustava civilne zaštite.

Za unaprjeđenje postojećeg stanja u promatranom periodu potrebno je:

- Odlukom je potrebno imenovati koordinatore na lokaciji za najočekivanije rizike u skladu s Procjenom rizika od velikih nesreća.

Pravne osobe u sustavu civilne zaštite te udruge od značaja za sustav civilne zaštite

Općina Starigrad je donijela Odluku o određivanju pravnih osoba od posebnog interesa za sustav civilne zaštite na temelju potrebnih kapaciteta određenih Procjenom rizika od velikih nesreća. Odlukom o određivanju pravnih osoba od interesa za civilnu zaštitu će se definirati pravne osobe koje bi sudjelovale u provođenju pojedinih mjera civilne zaštite i spašavanja, a s ciljem priprema i sudjelovanja u otklanjanju posljedica katastrofa i velikih nesreća. Navedene pravne osobe kojima civilna zaštita i spašavanje nije redovna djelatnost, izrađuju svoje operativne planove u kojima se utvrđuju mjere, postupci i način realizacije operativnih zadaća.

Udruge koja imaju zadaće u sustavu civilne zaštite, imaju obvezu uključivanja u sustav civilne zaštite kroz redovnu djelatnost, posebno u slučajevima angažiranja prema Procjeni i Planu civilne zaštite na području Općini Starigrad. Na području Općine Starigrad udruge od značaja za sustav civilne zaštite su Lovačko društvo „Diana“ i Planinarsko društvo Starigrad Paklenica. Udruge građana od interesa za sustav civilne zaštite pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite u skladu s odredbama Zakona o sustavu civilne zaštite i planovima Općine. Udruge ne izrađuju operativne planove, ali imaju obvezu načelniku dostaviti podatke propisane Pravilnikom o nositeljima, sadržaju i postupcima izrade planskih dokumenata u civilnoj zaštiti, te načinu informiranja javnosti postupku njihovog donošenja (NN br. 49/17.).

Za unaprjeđenje postojećeg stanja u promatranom periodu potrebno je:

- dostaviti pravnim osobama izvod iz Plana djelovanja civilne zaštite

- sklopiti ugovore s pravnim osobama

- odnos s udrugom definirati sporazumom

- utvrditi materijalno – tehničku opremljenost, raspoloživost ljudskih snaga, smještajne kapacitete pravnih osoba

- utvrditi materijalno – tehničku opremljenost udruga

- udruge samostalno provesti osposobljavanje svojih članova

Procjenom rizika od velikih nesreća Općine Starigrad utvrđuje se stvarna razina i vrsta ugroženosti i mogućih opasnosti, kao i njihovih posljedica na stanovništvo, materijalna i kulturna dobra na području Općine. Procjena je osnova za utvrđivanje potrebnih snaga, sredstava i opreme (svih resursa), kojima će se na učinkovit način spriječiti nastajanje ili umanjiti posljedice moguće nesreće ili katastrofe.

Prema Procjeni rizika od velikih nesreća Općine Starigrad, spremnost sustava civilne zaštite na temelju razvijenosti ranog upozoravanja, razmjene informacija i njihovog korištenja za podizanje spremnosti sustava civilne zaštite kroz pripreme za provođenje mjera i aktivnosti u svrhu smanjivanja posljedica neposrednih i nastupajućih prijetnji procjenjuje se visokom. Pravilnikom o vođenju evidencija pripadnika operativnih snaga sustava civilne zaštite (NN 75/16) propisuje se vođenje evidencije osobnih podataka za operativne snage civilne zaštite.

Općina Starigrad nije ustrojila navedene evidencije stoga ih je u narednom periodu potrebno ustrojiti.

Prema Procjeni rizika od velikih nesreća Općine Starigrad, procjena ukupne spremnosti sustava civilne zaštite Općine Starigrad u području provođenja preventivnih mjera i aktivnosti usmjerenih na zaštitu svih kategorija društvenih vrijednosti koje su potencijalno izložene štetnim utjecajima velikih nesreća je visoka. Ukupna razina spremnosti operativnih kapaciteta na području Općine je niska i to posebno zbog spremnosti najvažnijih operativnih kapaciteta od značaja za sustav civilne zaštite u cjelini. Sukladno tome, u promatranom razdoblju potrebno je poraditi na povećanju spremnosti operativnih kapaciteta provođenjem planiranih aktivnosti navedenih u tablici 2.

Planom djelovanja civilne zaštite Općine Starigrad utvrđuje se optimalna organizacija, aktiviranje i djelovanje sustava civilne zaštite, preventivnih mjera i postupaka, zadaća sudionika, a posebno operativnih snaga u provedbi mjera sustava civilne zaštite. Planom djelovanja osigurava se učinkovito, ali i racionalno korištenje svih raspoloživih resursa.

**CILJ: Odgovorno upravljanje rizicima od strane svih sektorskih sudionika s lokalne razine sustava civilne zaštite**

Načelnik Općine Starigrad koordinira djelovanje operativnih snaga sustava civilne zaštite osnovanih za područje Općine u velikim nesrećama i katastrofama uz stručnu potporu Stožera civilne zaštite Općine Starigrad. Općina Starigrad, građani, pravne osobe i udruge te svi nositelji prava i obveza u civilnoj zaštiti na području Općine, dužni su provoditi temeljne zadaće sustava civilne zaštite, a to su:

* praćenje i prosudba aktivnosti od nastanka i razvoja katastrofe i veće nesreće,
* prevencijom, organiziranjem i pripremanjem aktivnosti i mjera kojima je svrha povećati i unaprijediti pripravnost postojećih operativnih snaga i institucionalnih snaga za reagiranje u katastrofama i većim nesrećama,
* trajnim organiziranjem, pripremanjem, osposobljavanjem, uvježbavanjem i usavršavanjem sudionika civilne zaštite,
* uzbunjivanjem građana i priopćavanjem uputa o ponašanju glede mogućih prijetnji,
* obavješćivanje sudionika civilne zaštite o prijetnjama te mogućnostima, načinima, mjerama i aktivnostima civilne zaštite,
* aktiviranje operativnih snaga civilne zaštite (službi i postrojbi pravnih osoba i tijela državne i lokalne uprave koji se civilnom zaštitom bave u svojoj redovitoj djelatnosti, vatrogasnih zapovjedništava i postrojbi, Stožera civilne zaštite, postrojbi civilne zaštite)
* otklanjanje posljedica prirodnih, tehničko-tehnoloških velikih nesreća i katastrofa, terorizma i ratnih razaranja

**CILJ: Uspostava organiziranog i učinkovitog sustava civilne zaštite izradom dokumenata iz područja civilne zaštite prema zakonskim propisima (usvajanje općih akata, planovi djelovanja, vanjski i operativni planovi civilne zaštite i dr.) te provođenjem aktivnosti sustava civilne zaštite**

**Tablica 2.** Pregled planiranih planskih dokumenata i aktivnosti sustava civilne zaštite u periodu od 2020. – 2023. godine

| **Planski dokumenti i aktivnosti** | | **Nositelj** | **Rok izvršenja** | **Napomena** |
| --- | --- | --- | --- | --- |
| Zatražiti Izvješće o radu i Plan rada DVD-a | | Načelnik |  | / |
| Godišnja analiza stanja sustava civilne zaštite | | Općinsko vijeće na prijedlog Načelnika | Jednom godišnje | / |
| Godišnji plan razvoja sustava civilne zaštite s financijskim učincima za trogodišnje razdoblje | | Općinsko vijeće na prijedlog Načelnika | Jednom godišnje | / |
| Smjernice za organizaciju i razvoj sustava civilne zaštite | | Općinsko vijeće na prijedlog Načelnika | Jednom u 4 godine | / |
| Procjena rizika od velikih nesreća | | Općinsko vijeće na prijedlog Načelnika | U roku određenom Zakonom | Izrada min. jednom u 3 godine |
| Plan djelovanja civilne zaštite | | Načelnik | 6 mjeseci od donošenja Procjene rizika od velikih nesreća | Ažuriranje kontinuirano jednom godišje, a po potrebi i češće |
| Odluka o određivanju pravnih osoba od interesa za sustav civilne zaštite te udruga od značaja za sustav civilne zaštite | | Općinsko vijeće na prijedlog Načelnika | Po donošenju Procjene rizika od velikih nesreća | Potpisati ugovore/sporazume |
| Stožer civilne zaštite Općine Starigrad | Imenovanje | Načelnik | Nakon svakih lokalnih izbora najkasnije u roku od 30 dana | / |
| Osposobljavanje | Načelnik | Članovi Stožera u roku od godine dana od imenovanja | / |
| Poslovnik o radu Stožera civilne zaštite | Načelnik | Po donošenju temeljnih akata | / |
| Plan aktiviranja i pozivanja Stožera civilne zaštite | Načelnik | Po donošenju temeljnih akata | / |
| Redovito godišnje sazivanje sjednica Stožera civilne zaštite |  |  | / |
| Postrojba civilne zaštite opće namjene Općine Starigrad | Odluka o osnivanju postrojbe civilne zaštite opće namjene | Općinsko vijeće na prijedlog Načelnika | Po donošenju Procjene rizika od velikih nesreća | / |
| Rješenje o rasporedu u postrojbu civilne zaštite opće namjene | Načelnik | Po donošenju Odluke o osnivanju postrojbe civilne zaštite opće namjene | / |
| Operativni postupovnik | Načelnik Stožera civilne zaštite | Po donošenju Rješenja o rasporedu u postrojbu civilne zaštite opće namjene | / |
| Osposobljavanje pripadnika postrojbe | Načelnik | Po donošenju Rješenja o rasporedu u postrojbu civilne zaštite opće namjene | Ovlaštena ustanova |
| Provedba smotre | Načelnik | Po donošenju Odluke o osnivanju postrojbe civilne zaštite opće namjene | / |
| Osiguranje od posljedica nesretnog slučaja te zdravstveni pregled | Načelnik | Po donošenju Odluke o osnivanju postrojbe civilne zaštite opće namjene | / |
| Povjerenici civilne zaštite te njihovi zamjenici | Imenovanje povjerenika | Načelnik | Po donošenju Procjene rizika od velikih nesreća | U skladu s Procjenom rizika od velikih nesreća |
| Osposobljavanje | Načelnik | Kontinuirano | Ovlaštena ustanova |
| Koordinatori na lokaciji | | Načelnik Stožera civilne zaštite Općine |  | sukladno specifičnostima izvanrednog događaja imenuje se iz redova operativnih snaga sustava civilne zaštite |
| Osposobiti načelnika za obavljanje poslova civilne zaštite | |  | U roku od 6 mjeseci od stupanja na dužnost | / |
| Plan vježbi civilne zaštite | | Načelnik | Jednom godišnje | / |
| Izvješće o stanju zaštite od požara | | Općinsko vijeće | Jednom godišnje | / |
| Program aktivnosti u provedbi posebnih mjera zaštite od požara za područje Općine | | Općinsko vijeće na prijedlog Stožera civilne zaštite Općine i Načelnika Općine | Na godišnjoj bazi | / |
| Poduzimati preventivno – planske aktivnosti za reagiranje u slučaju izvanrednih događaja uzrokovanim nepovoljnim vremenskim uvjetima u zimskom razdoblju | |  | Kontinuirano | / |
| Odluka o ustrojavanju motriteljsko dojavne službe | | Načelnik | Jednom godišnje | / |
| Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova | | Načelnik | Jednom godišnje u slučaju izmjena | / |
| Plan unaprjeđenja zaštite od požara | | Načelnik | Jednom godišnje | / |
| Plan  aktivnog uključenja svih subjekata zaštite od požara | | Načelnik | Jednom godišnje |  |
| Aktivno sudjelovanje u radu Platforme hrvatskih gradova i županija za smanjenje rizika od katastrofa | | Općinsko vijeće/Načelnik | Kontinuirano | / |
| Odluka o imenovanju tekliča | | Načelnik | Po donošenju Procjene rizika od velikih nesreća | / |
| Godišnji plan nabave (u plan uključiti materijalna sredstva i opremu civilne zaštite) | | Načelnik | Jednom godišnje |  |
| Odluke iz svog samoupravnog djelokruga radi osiguranja materijalnih, financijskih i drugih uvjeta za financiranje i opremanje operativnih snaga sustava civilne zaštite | | Načelnik | Kontinuirano |  |
| Vanjski i operativni planovi civilne zaštite | |  |  |  |
| Vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | | Načelnik | Kontinuirano | Sukladno Pravilniku o vođenju evidencija pripadnika operativnih snaga sustava civilne zaštite (NN 75/16) |
| Sufinancirati programe i projekte za razvoj civilne zaštite | | Općinsko vijeće | Kontinuirano | / |
| Osiguranje uvjeta za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite | | Načelnik | Kontinuirano | / |
| Informiranje stanovništva s ciljem edukacije o pravilnom postupanju u slučaju katastrofa i velikih nesreća | |  | Kontinuirano | / |

**CILJ: Financiranje sustava civilne zaštite u cilju racionalnog, funkcionalnog i učinkovitog djelovanja sustava civilne zaštite**

Sukladno Zakonu o sustavu civilne zaštite (NN br. 82/15, 118/18) potrebno je utvrditi izvore i način financiranja sustava civilne zaštite na području Općine. U Proračun je potrebno osigurati sredstva za financiranje sustava civilne zaštite imajući u vidu odredbe Zakona o sustavu civilne zaštite (NN br. 82/15, 118/18) i odredbe posebnih propisa. Ova sredstva će se u Proračunu planirati analitički – prema segmentima sustava civilne zaštite. Kroz financiranje sustava civilne zaštite potrebno je postići racionalno, funkcionalno i učinkovito djelovanje sustava civilne zaštite.

Slijedom rečenog potrebno je osigurati financijska sredstva za vatrogastvo, sredstva za provođenje mjera iz sustava civilne zaštite, sredstva za redovne službe i djelatnosti u sustavu civilne zaštite te sredstva za provođenje mjera sustava civilne zaštite (edukacija, opremanje, intelektualne usluge, promidžba, vježbe, djelovanje snaga i slično).

# 3. ZAKLJUČAK

U svrhu ostvarivanja sveukupnog cilja, odnosno uspostave organiziranog i učinkovitog sustava civilne zaštite, povezivanja svih sudionika operativnih snaga sustava civilne zaštite, žurnih službi i građana u jedinstvenu cjelinu radi smanjenja rizika od velikih nesreća i katastrofa, pružanju brzog i optimalnog odgovora na prijetnje i opasnosti nastanka te ublažavanju posljedica velike nesreće i katastrofe, neophodno je da i dalje operativne snage, svi subjekti civilne zaštite i spašavanja na području Općine u koordinaciji sa Stožerom civilne zaštite, stručnom službom za civilnu zaštitu Općine i Službom civilne zaštite Zadar sudjeluju u:

* praćenju svih ugroza i događanja putem jedinstvenog komunikacijskog Centra 112,
* izrađivanju i ažuriranju baze podataka za procjenjivanje ugroženosti i izradi Procjene rizika od velikih nesreća (ukoliko se ukaže potreba ažuriranja izrađene Procjene) i godišnjeg ažuriranja Plana djelovanja civilne zaštite na području Općine kao i operativnih planova civilne zaštite pravnih osoba u slučaju velikih nesreća i katastrofa,
* vođenju kvalitetne baze podataka o ljudskim i materijalnim resursima, kao i o kritičnoj infrastrukturi,
* pripremi organizacije za preventivno djelovanje u cilju podizanja pripravnosti i sposobnosti sustava na svim razinama,
* podizanju načina informiranosti o osobnoj i uzajamnoj zaštiti, te utvrđivanju načina obavješćivanja građana i sudionika civilne zaštite i spašavanja,
* provedbi usvojenih standardnih operativnih postupaka i primjeni privremenih provedbenih naputaka

Ove Smjernice za razvoj sustava civilne zaštite, objavit će se u Službenom glasniku Zadarske županije.

Predsjednik

Marko Marasović, dipl. ing. građ.